Accident feroviar în Neamț: O mașină a fost lovită de tren. Patru persoane rănite, transportate la spital
Un accident feroviar a avut loc duminică dimineața, în comuna Costișa din județul Neamț, o mașină fiind lovită de tren. În urma impactului, o femeie de 54 de ani, aflată în tren, a fost rănită și transportată la spital, iar cei trei tineri aflați în autoturism au fost preluați de echipajele medicale. Autoritățile au intervenit rapid cu echipaje de pompieri și ambulanțe. Trenul circula pe ruta Piatra Neamț – Bacău.